**בקשה לקבלת מידע R.F.I**.

משרד הכלכלה והתעשייה (להלן: "**המשרד**"/"**הפונה**") מעוניין בקבלת מידע אודות גופים המסוגלים ומעוניינים לספק חומרי בנייה ממוחזרים לטובת העדפת שימוש בחומרי בנייה ממוחזרים בעבודות הפיתוח של אזורי תעשייה.

|  |  |
| --- | --- |
| **פעילות** | **מועד** |
| מועד פרסום הפנייה המוקדמת  | ביום שני 12.4.2021, ל' באייר, תשפ"א |
| מועד אחרון להגשת שאלות הבהרה  |  ביום שני 3.5.2021, כ"א באייר, תשפ"א , עד השעה 12:00 |
| מועד פרסום השאלות והתשובות | ביום חמישי 20.5.2021 ט' בסיוון, תשפ"א  |
| המועד האחרון להגשת מענה לפנייה  | ביום שני 14.6.2021 ד' בתמוז, תשפ"א , עד השעה 12:00 |

1. **הרקע-**

מינהל תעשיות ומינהל אזורי תעשיה במשרד הכלכלה והתעשייה מעוניינים לבחון את האפשרות לכלול תנאים המחייבים שימוש בחומרי בניה ממוחזרים במכרזי הפיתוח והתשתית של אזורי תעשייה שמפרסם משרד הכלכלה או מי מטעמו, כמפורט בבקשה זו.

1. **מטרת הפנייה ותנאים כלליים**
	1. פנייה זו נועדה לאפשר למשרד לקבל מידע כפי שיפורט בסעיף 3 להלן, מתוך מטרה ללמוד על הגופים הקיימים היום בשוק ואשר רואים עצמם מתאימים לאספקת חומרי בנייה ממוחזרים וזאת בכדי לבחון את היצע חומרי הבנייה הממוחזרים בשוק כיום והמחירים שלהם ביחס לחומרי גלם בתולים.
	2. המידע במסגרת פנייה זו יכול שימש את המשרד לבחינת האפשרות לפרסום מכרז בנושא.
	3. יובהר כי, פניה זו הינה פניה מוקדמת לקבלת מידע בלבד, ואינה בחינת הזמנה להציע הצעות, ואין בה כדי להוות שלב בהתקשרות כזו או אחרת עם מי מהמשיבים לפניה. יודגש כי, אין בפניה משום התחייבות של להמשיך בתהליך זה, בכל דרך שהיא, ואיננה מהווה מכרז או הזמנה להציע הצעות ואיננה מהווה הקמת מאגר ספקים אלא מהווה פניה מוקדמת לקבלת מידע בלבד, אשר בעקבותיה ישקול המשרד את המשך פעולותיו.
	4. המשרד אינו מתחייב להשתמש במידע, כולו או מקצתו, למטרת הכנת מכרז, או לכל מטרה אחרת.
	5. העברת המידע איננה מעניקה למוסר המידע כל זכות ואינה מטילה עליו חובה כלשהי.
	6. אין באמור במסמך זה משום התחייבות לפרסם מכרז בנושא כאמור, או התחייבות כלפי פרטי המכרז ככל שיפורסם כזה.
	7. מענה לפנייה זו לא יהווה תנאי להשתתפות בהליך תחרותי, אם יפורסם כזה, ולא יקנה יתרון בהליך כאמור למי שנענה לפנייה זו, רק בשל כך שנענה לפנייה.
	8. המשרד לא יישא בכל תשלום או הוצאה, שייגרמו למוסר המידע בגין פניה זו ועקב המגעים עמו, אם יקויימו, בהקשר לבדיקת המידע או בכל הקשר אחר בעניין זה. כל ההוצאות הכרוכות בהגשת המידע יחולו על מוסר המידע בלבד ומוסר המידע לא יהיה זכאי לכל פיצוי ו/או שיפוי בגין הגשת המענה לפניה.
	9. המשרד יהיה רשאי להעביר כל מידע או נתון הקשור במידע שנמסר לכל אדם הקשור במזמין וכן לפרסם בדרך של מכרז ו/או בדרך אחרת, מידע אשר יצטבר כתוצאה מהליך זה, בהתאם לתקנות.
2. **המידע המבוקש**:
	1. המשרד מבקש לקבל פרטים אודות היצע חומרי בניה ממוחזרים כאמור בטבלה מס' 1 להלן אשר עומדים בדרישות הבאות:
		1. חומרי הבנייה הממוחזרים עומדים בדרישות שנקבעו לכך בתקן ו/או בכל דין.
		2. לגוף יש יכולת לספק את החומרים בכמויות מסחריות ובזמן סביר.
	2. גוף הרואה עצמו מתאים לאספקת החומרים המפורטים בסעיף 3.1 מוזמן לפרט את המידע הנדרש כאמור בטבלה 1 ואת המידע אודותיו כנדרש בטבלה 2.
	3. יובהר כי מדובר במיפוי ראשוני בלבד של המידע. המשרד יהא רשאי לשנות, להוסיף או לגרוע חלק מהמידע במסגרת מסמכי המכרז, ככל שיבחר להתקדם בהליך מכרזי.
	4. טבלה מס' 1: מידע אודות היצע חומרי בניה ממוחזרים

| **פריטים** | **שם המוצר** | **עמידה בתקן** | **מחיר (לא כולל עלות הובלה)** | **עלות הובלה** |
| --- | --- | --- | --- | --- |
| קירות תומכים  |  |  |  |  |
| קירות גדר |  |  |  |  |
| אלמנטים טרומיים |  |  |  |  |
| צנרת מים, ביוב וניקוז, כולל שוחות |  |  |  |  |
| אספלט  |  |  |  |  |
| מדרכות מאספלט מקורצף  |  |  |  |  |
| עמודי תאורה  |  |  |  |  |
| פנסי תאורה |  |  |  |  |
| מעקות מתכת |  |  |  |  |
| אבני שפה |  |  |  |  |
| אבני גן |  |  |  |  |
| אבנים משתלבות |  |  |  |  |
| שילוט (פנלים) |  |  |  |  |
| מצעים-לפיתוח תשתיות |  |  |  |  |
| אגרגטים ממוחזרים-חומרי גלם לפיתוח תשתיות ובנייה חדשה |  |  |  |  |
| בטון ירוק-על בסיס אגרגטים ממוחזרים לפיתוח תשתיות ובנייה חדשה |  |  |  |  |
| חומר בנייה אחר שאינו מנוי בטבלה |  |  |  |  |

* 1. טבלה מס' 2: מידע כללי אודות המשיב

|  |  |  |
| --- | --- | --- |
| 1. | שם המשיב |  |
| 2. | צורת ההתאגדות ומס' זיהוי של הישות המשפטית |  |
| 3. | שם איש / אשת הקשר בגוף – תפקידו בגוף |  |
| 4. | פרטים נוספים ליצירת קשר |  |
| 5. | תיאור תמציתי של הגוף: מטרותיו, גודלו (בהיקף עובדים ובהיקף תקציב)ועיקרי פעולתו |  |
| 6. | תיאור תמציתי אודות בקרת האיכות של חומרי הבנייה הממוחזרים  |  |
| 7. | הערות נוספות- מידע נוסף שלדעת המשיב יוכל לסייע למשרד לצורך בחינת הנושא |  |

1. **אופן הגשת המענה**

את המענה לפנייה זו יש להגיש עד ליום שני 14.6.2021 ד' בתמוז, תשפ"א עד השעה 12:00, לתא דואר בקשות לוועדת המכרזים המשרדית Michrazim@economy.gov.il.

לשאלות הבהרה ניתן לפנות בדוא"ל הנ"ל עד ליום שני 3.5.2021 כ"א באייר, תשפ"א, עד השעה 12:00 . שאלות שיועברו בכל אמצעי אחר או בע"פ או בפקס - לא ייענו. יש לוודא הגעת השאלות באמצעות הדוא"ל חוזר או בטלפון 074-7502089.

ביחס לכל שאלה יש לציין את הסוגיה ומספר/י הסעיף/ים הספציפי/ים במסמכי הפנייה המוקדמת אליהם היא מתייחסת. יש להימנע מנוסח שאלות הכולל פרטים מזהים של השואל.

תשובות יפורסמו באתר האינטרנט שכתובתו: <https://qrgo.page.link/7UZYR>

 ביום חמישי 20.5.2021, ט' בסיוון, תשפ"א. רק תשובות שפורסמו באתר האינטרנט כמפורט לעיל- מחייבות את המשרד.

מענה לפנייה זו לא יהווה תנאי להשתתפות במכרז ולא יקנה יתרון במכרז למי שנענה לפנייה זו רק בשל כך שנענה לפנייה.

מבלי לגרוע מהאמור במסמך זה, המשרד שומר לעצמו את הזכות לפנות בשאלות הבהרה או בפנייה לקבלת מידע או כל נתון אחר למשיבים לפנייה זו, כולם או חלקם.